Ismail Kadare
Den Ismail Kadare (heiansdo och Ismaïl Kadaré), gebuer den 28. Januar 1936 zu Gjirokastra a Südalbanien, ass en albanesche Schrëftsteller. Seng Bicher sinn an iwwer 30 Sproochen iwwersat ginn. De Kadare ass schonn e puermol fir de Literaturnobelpräis virgeschloe ginn.

Biographie

Den Ismail Kadare as 1936 an eng net reliéis Beamtefamill gebuer ginn. Bis 1958 huet hie Literaturwësseschaften op der Universitéit zu Tirana studéiert, éier e bis 1961 säi Studiumzu Moskau weidergemaach huet. Dat selwecht Joer ass hien zeréck an Albanien gaangen, wou e sech als Lyriker, Auteur, Romancier an Essayist probéiert huet. Säi litterareschen Duerbroch hat hie mam Roman "Gjenerali i ushtrisë së vdekur" (Der General der toten Armee / Le général de l'armée morte) vun 1963.

De Kadare huet sech duerno séier als bekanntsten albaneschen Auteur etabléiert an huet och am Ausland séier u Renommee gewonnen.

Seng politesch Roll am kommunisteschen Albanien ass haut ëmstridden. De Kadare war Member vun der kommunistescher Partei a vun 1970 bis an d'achtzeger Joren Deputéierten am Parlament, gläichzäiteg war hien awer ville Feindlechkeeten ausgesat an ass och zenséiert ginn. Trotzdeem huet den albaneschen Diktator Enver Hoxha et wéinst dem Kadare senger Bekanntheet am Ausland net gewot, him eppes unzedoen. Mëtt den 1980er huet de Kadare de Regime ëmmer méi staark kritiséiert an am Oktober 1990 sinn hien a seng Famill aus Protest géint déi ze lues Demokratiséierung duerch de leschte kommunistesche Staatschef Ramiz Alia an d'politischt Asyl a Frankräich gaangen. Nom demokrateschen Ëmbroch ass hien erëm an Albanien zeréckgaangen a lieft haut tëscht Tirana a Paräis.

Wierker (Auswiel) 

Albanesch Auteuren
Gebuer 1936